CELEX: C2006/326/149
Language: lt
Date: 2006-12-30 00:00:00
Title: Byla T-322/06 2006 m. lapkričio 21 d. pareikštas ieškinys byloje Espinosa Labella ir kiti prieš Komisiją

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/72
            
         2006 m. lapkričio 21 d. pareikštas ieškinys byloje Espinosa Labella ir kiti prieš Komisiją
   
   (Byla T-322/06)
   (2006/C 326/149)
   Proceso kalba: ispanų
   Šalys
   
      Ieškovai: Manuel Espinosa Labella ir kiti (Almería, Ispanija), atstovaujami advokato J. Rovira
   
      Atsakovė: Europos Bendrijų Komisija
   Ieškovų reikalavimai
   
               —
            
            
               Pripažinti Artos de El Ejido (BST kodas ES 1660014) įtraukimą į Komisijos patvirtintą sprendimą dėl Viduržemio jūros regiono niekiniu ir nurodyti jį išbraukti iš šiame sprendime esančio Bendrijos svarbos teritorijų sąrašo.
            
         
               —
            
            
               Tuo atveju, jei nebus patenkintas pirmasis reikalavimas, pripažinti į šiaurę nuo Santa Maria del Aguila esančių El Ejido savivaldybės pastatų įtraukimą į minėtą BST neteisėtu arba, kas būtų tas pats, pripažinti tarp šiltnamių esančių žemės sklypų į šiaurę nuo Santa Maria del Aguila įtraukimą į BST Artos de El Ejido neteisėtu.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šis ieškinys buvo pareikštas dėl viso 2006 m. liepos 19 d. Komisijos sprendimo pagal Tarybos direktyvą 92/43/EEB priimančio Viduržemio jūros biogeografinio regiono Bendrijos svarbos teritorijų sąrašą (1), nes jis pripažįsta Artos de El Ejido Bendrijos svarbos teritorija ES6110014 arba, tuo atveju jei nebūtų patenkintas pirmas reikalavimas, tiek, kiek į minėtą sąrašą įtraukiamas ieškovams priklausantis apibrėžtas nekilnojamasis turtas.
   Reikalavimams pagrįsti ieškovai nurodo:
   
               —
            
            
               Kad atsakovė neatliko tinkamo Ispanijos Karalystės pasiūlymo įtraukti Artos de El Ejido į Viduržemio jūros biogeografinio regiono Bendrijos svarbos teritorijų sąrašą įvertinimo, priešingai nei numatyta Direktyvos 94/43/EB 4 straipsnyje. Šiuo klausimu jie teigia, kad kai tik sužinojo apie minėtą pasiūlymą, kelis kartus kreipėsi į Komisijos aplinkos generalinio direktorato atstovus, nurodydami:
            
         
               —
            
            
               didelį atitinkamos teritorijos pertvarkymą, dėl kurio ji tampa netinkama laukinių rūšių buveinei;
            
         
               —
            
            
               pripažįstamos BST apibrėžimo stoką arba netinkamą jos atribojimą, atsižvelgiant į privačių sklypų ribas, o ne į teritorijos natūralias savybes;
            
         
               —
            
            
               atitinkamų rūšių apsaugos mokslinio pagrindimo trūkumą žemės ūkio sklypų, kurie yra pramoninės arba intensyvios šiltnamiuose vykdomos žemės ūkio veiklos zonose, atveju.
            
         Aptariamos BST atveju atitinkamas rajonas buvo atrinktas netinkamai, atsižvelgiant į tai, kad nacionalinė administracija nepateikė, nors privalėjo pateikti, išsamaus mokslinio pagrindimo. Be to, nors Ispanijos valdžios institucijos to nepadarė, Komisija turėjo to iš jų pareikalauti. Šiuo klausimu pažymėtina, kad pagrindžiant aktą, kuriuo nustatoma saugotina teritorija, turi būti nurodyta pakankamai mokslinių įrodymų bei turi būti tenkinami minėtos Direktyvos III priede numatyti kriterijai.
   
               —
            
            
               Kad nesuorganizavusi viešo Artos de El Ejido įtraukimo į BST sąrašą aptarimo ir neatsakiusi į ieškovų laiškus, atsakovė padarė esminius proceso pažeidimus ir sukūrė situaciją, kurioje neįmanoma apsiginti.
            
         
      (1)  OL L 259, 2006 9 21, p. 1.